Umferðaóhapp varð í dag í Norðurárdal í Borgarfirði þegar bifreið lenti útaf veginum og valt eina veltu . Ökumaður slapp með skrámur en bifreiðin er talin ónýt , að sögn lögreglunnar í Borgarnesi . Mikil umferð er nú í átt til höfuðborgarinnar bæði að norðan og ekki síður af Snæfellsnesi . Margir eru t.d. á leið frá Stykkishólmi , þar sem Danskir dagar fóru fram um helgina , en gestir í bænum eru taldir hafa verið um 5 þúsund talsins auk heimamanna .